
I. [bookmark: bookmark3]ОБЩИ РАЗПОРЕДБИ.
Чл. 1. Настоящата наредба урежда управлението и реда в гробищните паркове (гробищата) на територията на Община Бургас, организацията на погребално-обредната дейност на територията на общината, ползването и задълженията за благоустрояване на гробните места.
Чл.2.(1) Гробищните паркове са обществени терени със специално предназначение, като на територията на Община Бургас действат:
· Гробищен парк - гр.Бургас;
· Гробищни паркове в кв.Сарафово, кв.Долно Езерово, кв.Горно Езерово,кв.Лозово, кв.Крайморие, кв.Ветрен, кв.Банево;
· Гробищни паркове в съставните селища на Община Бургас.
Чл.З. Създаването на нови, разширяването или закриването на действащи гробищни паркове на територията на Общината се извършва след решение на Общински съвет - Бургас.
Чл.4.	(1 Церените на гробищните паркове, съгласно тяхното
устройство, се делят на парцели и главни и второстепенни алеи. Парцелите са разделени на редове, а редовете - на гробни места. Редовете се броят от запад на изток, а гробовете - от юг на север. Редовете и гробовете се отделят с междинни пътеки.
(2) Гробните места са: единични гробове, фамилни гробни места, урнови гробове и урнови ниши.
(3) Урнови стени (колумбарий), както и урнови гробове, могат да се създават във всички гробищни паркове на територията на общината.
Чл.5. В гробищните паркове могат да се обособяват отделни парцели за различни религиозни общности и етнически групи.
Чл.6. В гробищните паркове се погребват жители на съответното населено място, както и лица от други населени места, починали на територията на общината, по желание на техни близки.
Чл.ба. (Нов, Протокол №33/22.04.2010 г.) (1) Подходящите места (гробни полета) за погребения на домашни любимци на територията на Община Бургас се определят след решение на Общинския съвет по предложение на общинска администрация.
(2) Условията и редът за извършване на погребения на домашни любимци, както и правилата за осъществяване на обредните дейности по повод на тези погребения, се уреждат с правилник, изготвен от общинска администрация и приет от Общинския съвет.
Чл.7. Управлението, стопанисването и поддържането на гробищните паркове се осъществява както следва: за Гробищен парк-Бургас - от общинска администрация или от лице, определено по съответния законов ред, а за останалите гробищни паркове - от съответните кметове или кметски наместници.
Чл.8.(1) Лицата, управляващи територията на гробищните паркове осъществяват дейностите по организацията на погребенията, включително по определянето на ден, час и място.
(2) Изкопаването, заравянето и оформянето на гроб се извършва със съдействието и/или под контрола на представител на лицето, управляващо съответния гробищен парк.
(3) Лицата, управляващи гробищните паркове водят регистри и картотеки на по койниците и гробните места на територията на общината.

Чл.9. Гробните места са единични гробове, фамилни гробни места (гробници), урнови гробове и урнова ниша.
Чл.10. Единичният гроб е обособена част от гробищния парк за полагане на тялото на покойника.
Чл.11. Фамилните гробници са обособени в определени размери места от гробището за полагане на една или повече урни или на един или повече ковчези с тялото на покойник, които се иззиждат за сметка на гражданите.
Чл.12. Урновите гробове са обособени в определени размери части от гробищния парк за полагане на една или повече урни с праха на покойници. Урната може да бъде положена в урнов гроб или в обикновен гроб.
Чл.13. Урнова ниша са обособени части от специално изградени урнови стени с определени размери за полагане на урни с праха на покойник.
Чл.14. (1) С полагането на покойник или урна с праха му се поражда правото на гробоползване за наследниците му.
(2) Правото на гробоползване на единичен гроб, на урнов гроб, гробница и фамилен гроб обхваща извършване на последващи погребения в него (нея); поставяне на трайни надгробни символи: паметник, рамка, фотокерамични портрети с лика и изписване името на покойника с датите на раждането и смъртта му; засаждане на подходящи храстови и дървесни видове, извършване на траурни и възпоменателни обреди.
(3) Правото на ползване на урнова ниша (колумбарий) обхваща: извършване на последващо урнополагане; поставяне на табела с изписване на името на покойника, датите на раждането и смъртта и фотокерамичен портрет с лика му; полагане на цветя; извършване на траурни и възпоменателни обреди.
Чл.15. (1)Правото на гробоползване е срочно и безсрочно.
(2) Гробното място се ползва безплатно само за срок от 8 (осем) години, при погребване на първи покойник.
(3) Срочното право на гробоползване, след изтичане на срока по ал.2, се придобива за срок от 15 години, след заплащане на регламентираната в ЗМДТ и определена с решение на Общинския съвет такса. То може да се продължава периодично, при условие че преди изтичането на предшестващия срок, правоимащите лица са заплатили съответната такса.
(4) Безсрочно право на гробоползване може да се придобие от ползватели с редовно поддържани гробни места, благоустроени с трайни надгробни символи, след заплащане на такса, определена от Общинския съвет и сключване на договор по определен образец.
(5) Предварително запазване на индивидуални гробни места, места за гробници и урнови ниши, не се допуска.
(6) Полагането на друг покойник в единичен гроб не се разрешава преди изтичане на осемгодишния санитарен период от предходно погребение. Това ограничение не се прилага при урнополагане.
Чл. 16.(1) Когато правото на гробоползване не е продължено съобразно чл.16, гробното място може да се предостави за ново погребение, след разрешение на кмета на общината, кмета на кметството, кметския наместник или упълномощено от тях лице.
(2) В случай, че гробното място е поддържано и благоустроено, с поставен траен надгробен символ, гробното място се предоставя за ново погребение след уведомяване на наследниците на погребаното лице от общинската администрация. Гробното място не се предоставя за друго погребение, в случай че наследниците на погребаното лице удължат срочното право на гробоползване, респ. придобият безсрочно право на гробоползване.
(3) Останките на погребания се изваждат и полагат в костница. В случай, че в гроба или в ковчега бъдат открити предмети, същите се описват и предават за съхранение на управителя на гробищния парк, кмета или кметския наместник.
Чл. 17. При условие, че правото на гробоползване е продължено чрез заплащането на такса, в същия гроб могат да бъдат погребани:
1. Съпруг и низходящи на погребания, както и съпрузите на децата му, като с предимство се ползва най-рано починалото лице измежду тях.
2. Баща, майка и роднини по съребрена линия до втора степен, техни съпрузи и низходящи - със съгласие на преживелия съпруг, а ако такъв липсва - със съгласието наследниците по низходяща линия на погребания.
3. Съгласие по т. 2 не се изисква при полагане на урна с праха на починали родители, братя и сестри на погребания.
4. Когато погребаният не е оставил низходящи наследници и съпруг, в същия гроб могат да бъдат погребани и неговите родители, а с тяхно съгласие - роднини по съребрена линия до втора степен (братя и сестри) и техните низходящи до първа степен.
5. Когато погребаният не е оставил низходящи наследници, съпруг и родители, в същия гроб могат да бъдат погребани негови братя и сестри, а с тяхно съгласие и низходящите им до първа степен.
Чл. 18. (1) Възмездно преотстъпване на правото на гробоползване не се допуска.
(2) Безвъзмездно преотстъпване на това право се допуска само между правоимащите лица по чл.17 и се вписва в гробищния регистър.
Чл.19. (1) Индивидуалното благоустрояване на гробните места се допуска, при условие че не ограничава правото на гробоползване на други лица и не се нарушават добрите нрави.
(2) Благоустрояването може да се изразява в поставянето на паметници, паметни плочи, кръстове, с височина до три метра, декоративни огради и засаждане на декоративна растителност.
(3) Ползвателите на гробните места са длъжни да поставят трайни надгробни знаци, да ги поддържат в добър вид и да полагат системни грижи за гробното място, в т.ч. и по отношение растителността върху гроба.
III. [bookmark: bookmark5]ПОГРЕБЕНИЯ И УРНОПОЛАГАНЕ
Чл.20.(1)В гробищните паркове на Община Бургас се погребват покойници с постоянен или настоящ адрес на територията на Общината.
(2)Покойници от други населени места могат да бъдат погребвани в гробищните паркове на територията на Община Бургас, ако:
-имат родственици с постоянен адрес в Община Бургас;
-са починали на територията на Община Бургас и са с неустановена самоличност или непотърсени от близките им;
-са покойници, чужди граждани, починали на територията на Община Бургас, при изявена писмена воля на роднините им и след писмено разрешение на Кмета на Община Бургас или упълномощено от него лице.
Чл.21 (1).Погребенията се извършват в светлата част на денонощието, но не по-рано от 24 часа и не по-късно от 48 часа от настъпване на смъртта. Погребения след 48 часа от настъпване на смъртта се извършват при условие, че са взети мерки за запазване и консервиране на трупа.
(2) Погребението на покойници се извършва в отделни гробни места. Разстоянието между гробовете не трябва да бъде по-малко от 1 метър по дългите им страни и 0,5 м. по късите им страни.
(3) Всяко гробно място за възрастен трябва да има минимални размери: дължина 200 см, широчина 100 см и дълбочина 150 см. Широчината на семеен гроб трябва да бъде най-малко 150 см.
(4) При осигуряване дълбочина на изкопа над 2,20 м се допуска извършване на второ погребване преди изтичане на минималния санитарен срок, при условие, че първият ковчег се поставя в бетонова камера. Камерата се изгражда от масивни ограждащи стени с височина 0,60 м, покрити със стоманобетонни ивични елементи със замонолитени фуги. Над втория ковчег се осигурява минимален слой пръст 1 метър.
(5) При погребение на трупове на деца, дълбочината на гроба трябва да бъде най-малко 120 см.
(6) При извършване на погребението над гробното място се създава земен насип висок около 50 см. Този насип впоследствие може да се оформи с рамка или паметна плоча.
Чл.22.(1)Погребения се извършват след представяне на препис- извлечение от акта за смърт.
(2)Изкопаването, полагането на покойник, заравянето и оформянето на гробните места се извършва от лица (гробари), назначени от организациите, стопанисващи гробищните паркове, а при липса на такива от лица, определени от съответния кметския наместник.
Чл.23. (1) Поставянето на предмети в ковчега на мъртвеца и в гроба се извършва от близките на починалото лице, по тяхна преценка.
(2) В урнова ниша не се разрешава поставянето на други предмети, освен урната с праха на починалия.
(3) Погребването на две или повече лица в общ гроб е недопустимо.
[bookmark: bookmark6]1У.ОБРЕДНА И РИТУАЛНА ДЕЙНОСТ
Чл.24 (1) Гражданските ритуали се провеждат в обредните зали на гробищните паркове, от лица, определени от лицето, управляващо съответния парк.
(2) Традиционни и обичайни обреди могат да се изпълняват на гроба от близките на починалия, при условие че не противоречат на добрите нрави и не пречат на съседните гробове.
(3) Обредни действия и ритуали, противоречащи на добрите нрави и благоприличие, са недопустими.
V. [bookmark: bookmark7]ОБЩЕСТВЕН РЕД В ГРОБИЩНИТЕ ПАРКОВЕ
Чл.25. Посещенията в гробищните паркове на територията на Община Бургас са разрешени:
· за периода от 1 април до 30 септември - от 7,00 ч. до 20,00 часа;
· за периода от 1 октомври до 31 март - от 8,00 ч. до 18,00 часа.
Чл.26.(1) В района на гробищните паркове се забранява:
а/ водене на домашни и други животни, с изключение на кучета- водачи на хора с увреждания, снабдени с отличителна екипировка и знаци;
б/ приготвяне на циментови и варови разтвори по алеите, струпването на строителни материали и части за паметници без надлежно разрешение за това;
в/ отсичане на дървета без разрешение от лицето на управление;
г/ изхвърляне на хранителни и други отпадъци извън определените за целта места;
д/ палене на огън и изгарянето на отпадъците;
е/ разлепване на некролози и други материали, освен на определените за целта места;
ж/ действия и дейности, противоречащи на добрите нрави и морални норми за поведение, както и такива, несъвместими с предназначението на гробищните паркове.
VI. [bookmark: bookmark8]АДМИНИСТРАТИВНИ НАРУШЕНИЯ И НАКАЗАНИЯ
Чл.27. (1) За нарушение разпоредбите на тази Наредба, на физическите лица се налага глоба в размер от 20 до 500 лева, а на едноличните търговци и юридически лица- имуществена санкция в размер от 100 до 1000 лева.
(2). При повторно нарушение глобата е в размер от 500 до 1000 лв. и имуществената санкция - от 1000 до 2000 лева .
Чл.28. (1). Актовете за установяване на нарушения по тази Наредба се съставят от служители на общинска администрация, определени със заповед на Кмета на Община Бургас.
(2) Наказателните постановления се издават от Кмета на Община Бургас или упълномощен от него заместник-кмет.

(3) Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.
VII. ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Настоящата наредба се приема на основание чл.21,ал.2 от Закона за местното самоуправление и местната администрация.
Преходна разпоредба към Наредбата за изменение и допълнение на Наредбата за организация и управление на гробищните паркове и погребално-обредната дейност на територията на Община Бургас, приета с Решение по т.8 от

§2. В тримесечен срок от приемането на тази Наредба общинска администрация изработва и входира в Общински съвет - Бургас правилника за извършване на погребения на домашни любимци предвиден в §1.

